# data[].attributes.headline
Το κείμενο της Γένεσης για τη δημιουργία του ανθρώπου

# data[].attributes.subject
Το κείμενο της Γένεσης για τη δημιουργία του ανθρώπου

# data[].attributes.body
Ο Θεός χαρίζει τη ζωή στον άνθρωπο

Είπε ο Θεός: «Ας δημιουργήσουμε τον άνθρωπο σύμφωνα με την εικόνα τη δική μας κι έτσι που να μπορεί να μας μοιάσει · κι ας εξουσιάζει τα ψάρια της θάλασσας, τα πτηνά του ουρανού, τα ζώα και γενικά όλη τη γη και τα ερπετά που σέρνονται πάνω σ' αυτήν»... Τότε ο Κύριος ο Θεός έπλασε τον άνθρωπο από το χώμα της γης και φύσηξε στο πρόσωπό του πνοή ζωής. Έτσι έγινε ο άνθρωπος ζωντανό πλάσμα. Ύστερα ο Κύριος ο Θεός φύτεψε έναν κήπο στην Εδέμ προς την ανατολή... Πήρε, λοιπόν, ο Κύριος ο Θεός τον άνθρωπο και τον έβαλε μέσα στον κήπο της Εδέμ για να τον καλλιεργεί και να τον προσέχει.

Ο Κύριος έφερε όλα τα ζώα του αγρού και τα πτηνά του ουρανού μπροστά στον άνθρωπο, για να δει πώς θα τα ονομάσει. Και ό,τι όνομα έδινε ο άνθρωπος σε κάθε ζωντανή ύπαρξη, αυτό ήταν και το όνο-μά της. Έδωσε ονόματα σε όλα τα ζώα, στα πτηνά του ουρανού και στα άγρια θηρία.

Ο Κύριος ο Θεός είπε: «Δεν είναι καλό να είναι ο άνθρωπος μόνος. Θα του φτιάξω έναν σύντροφο όμοιονμ' αυτόν»... Τότε ο Κύριος ο Θεός τον έριξε σε βαθύ ύπνο κι αποκοιμήθηκε. Μετά πήρε μια πλευρά του και στη θέση της έβαλε σάρκα. Με την πλευρά που πήρε από τον Αδάμ ο Κύριος ο Θεός έκανε τη γυναίκα και την έφερε στον Αδάμ. Τότε ο Αδάμ είπε: «Αυτό είναι οστό από τα οστά μου και σάρκα από τη σάρκα μου»... Γι' αυτόν το λόγο θα εγκαταλείπει ο άνθρωπος τον πατέρα του και τη μητέρα του και θα ενώνεται με τη γυναίκα του. Και θα γίνονται οι δυο τους ένα σώμα.

Ο Θεός τους ευλόγησε και τους είπε: «Να κάνετε πολλά παιδιά ... να γεμίσετε τη γη και να κυριαρχήσετε σ' αυτήν. Να εξουσιάσετε τα ψάρια της θάλασσας, τα πτηνά του ουρανού και κάθε ζώο που κινείται πάνω στη γη... Να! ... σας δίνω όλα τα φυτά, καθώς και όλα τα δέντρα.».

# data[].attributes.headline
Θεολογικές αλήθειες για την δημιουργία του ανθρώπου από τον Θεό

# data[].attributes.subject
Θεολογικές αλήθειες για την δημιουργία του ανθρώπου από τον Θεό

# data[].attributes.body
Ο Θεός δημιουργεί τον άνθρωπο ως «εικόνα» και «ομοίωση» του, του δίνει δηλαδή ένα σπουδαίο προορισμό.

Ο άνθρωπος αναλαμβάνει την ευθύνη του κόσμου ως συνεργάτης του Θεού.

Οι άνθρωποι, άντρας και γυναίκα, πλάθονται ισότιμοι, για να ζήσουν ως σύντροφοι και συνεργάτες.

Φυσική ζωή για τους ανθρώπους σημαίνει αρμονικές σχέσεις με το Θεό, το συνάνθρωπο και τον κόσμο ολόκληρο.

# data[].attributes.headline
Χαρά και ευχ

# data[].attributes.body
Χαρά και ευχαριστία για το δώρο της ζωής

Συνειδητοποιώντας όλα τα παραπάνω δε γίνεται να μη νιώθουμε ευγνωμοσύνη για το Θεό, που μας χάρισε ένα τέτοιο ακριβό δώρο και να τον ευχαριστούμε. Όσοι είναι χριστιανοί γνωρίζουν ότι αυτό που κάνουν όταν μαζεύονται για να λατρεύσουν το Θεό το ονομάζουν Θεία Ευχαριστία. Σ' αυτή τη σύναξη προσεύχονται για όλη την κτίση, προσφέρουν στο Θεό ως δώρα ψωμί και κρασί, εύχονται η ζωή και ο κόσμος όλος να είναι πάντοτε στα χέρια του και τον ευχαριστούν αναγνωρίζοντας όσα τους χαρίζει.

Όσες φορές βλέπω στους ουρανούς σου...
τ' αστέρια, τη σελήνη, που εσύ τα στέριωσες,
αναλογίζομαι:
Τι τάχα είν' ο άνθρωπος
ώστε να τον φροντίζεις;
ο κάτοικος της γης
ώστε να νοιάζεσαι γι' αυτόν;...
Με δόξα τον στεφάνωσες και με τιμή.
Κύριο τον έκανες πάνω στα πλάσματά σου,
όλα στην εξουσία του τα έδωσες:
τα πρόβατα, τα βόδια,
ακόμη και τα ζώα τ' άγρια,
τ' ουρανού τα πετούμενα, της θάλασσας τα ψάρια...
Δέσποτα, Κύριέ μας,
πόσο θαυμαστή είναι η ύπαρξή σου
σ' ολόκληρη τη γη!

# data[].attributes.headline
Δημιουργία τ

# data[].attributes.body
Δημιουργία του ανθρώπου – Γιατί αδικώ τον σύντροφό μου όταν παντρεύομαι έγκυος; Δημιουργία του ανθρώπου – καλλιέργεια του ερωτικού συναισθήματος

Κείμενο αφόρμησης : ΕΞΩΓΑΜΟ, ΕΝΑ ΣΤΑ ΠΕΝΤΕ ΠΑΙΔΙΑ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ : “Ένα στα πέντε παιδιά στις χώρες της Ευρωπαϊκής Κοινότητας είναι εξώγαμο, σύμφωνα με τα αποτελέσματα έρευνας που διενήργησε η Στατιστική Υπηρεσία της Κοινότητας Eurostat, η οποία εδρεύει στο Λουξεμβούργο. Αναλογικά, σύμφωνα με την έρευνα, στην Κοινότητα, αυτοί που παίρνουν διαζύγιο είναι περισσότεροι από αυτούς που παντρεύονται. Η έρευνα έδειξε ότι όλο και περισσότερες γυναίκες αποφασίζουν να αποκτήσουν παιδί χωρίς γάμο και ακόμα ότι παρά το γεγονότος ότι οι γυναίκες αποτελούν το 51,1% του πληθυσμού της Κοινότητας, εν τούτοις αντιπροσωπεύουν το 41% στην αγορά εργασίας των χωρών μελών. Όσον αφορά τη γονιμότητα, αυτή  έπεσε στο χαμηλότερο επίπεδο, το 1992, 1,48% παιδιά ανά γυναίκα, ενώ το 1980 το ποσοστό έφτασε στο 9%. Πρώτη στη λίστα η Δανία, με δεύτερη και Τρίτη τη Βρετανία και τη Γαλλία. Η Ιταλία με 6,8% και η Ελλάδα με 2,5% είναι οι τελευταίες στις γεννήσεις εξώγαμων παιδιών”.

Η συζήτηση που έγινε στην ομάδα Ανωτέρου Κατηχητικού του Αγίου Θεολόγου την χρονιά που  πέρασε είναι η εξής :

ΟΜΑΔΑΡΧΙΣΣΑ : Γιατί μια γυναίκα επιλέγει να φέρει στον κόσμο ένα παιδί χωρίς να επιτελέσει γάμο;

ΕΦΗΒΗ1: Γιατί φοβάται τη δέσμευση, τις ευθύνες, τις κοινωνικές και οικονομικές επιβαρύνσεις

ΕΦΗΒΗ2 Γιατί δεν έχει μάθει να εμπιστεύεται και να αγαπά.

ΟΜΑΔΑΡΧΙΣΣΑ : Ο γάμος είναι ένα νέο ξεκίνημα στη ζωή μας. Προλαβαίνουν να γνωριστούν μέσα στο γάμο ο νέος και η νέα, όταν η κοπέλα βιάζεται να παντρευτεί για να κατοχυρώσει το παιδί της να είναι νόμιμο σύμφωνα με τα  υπάρχοντα ήθη της ελληνικής κοινωνίας;

ΕΦΗΒΗ3: Δεν προλαβαίνουν να γνωριστούν με τον άντρα της σε φυσιολογικές συνθήκες, με ηρεμία, με συμβίωση χωρίς άμεσες ευθύνες και υποχρεώσεις.

ΕΦΗΒΟΣ1 : Δεν προλαβαίνουν να μάθουν τις συνήθειες ο ένας του άλλου, τον χαρακτήρα τους, τα ενδιαφέροντά τους.

ΟΜΑΔΑΡΧΙΣΣΑ : Είναι κατάλληλος χρόνος η περίοδος της εγκυμοσύνης για να γνωριστούν δύο άνθρωποι και να δημιουργήσουν μια υγιή αγαπητική σχέση;

ΕΦΗΒΟΣ2 : Όχι.

ΟΜΑΔΑΡΧΙΣΣΑ : Γιατί;

ΕΦΗΒΟΣ3 : Η εγκυμοσύνη έχω ακούσει ότι δημιουργεί μέσα στο σώμα της γυναίκας αντικρουόμενες ορμόνες, δημιουργούν μέσα της πόλεμο συναισθημάτων, προκαλούν μια αλλαγή στην ψυχοσύνθεση της γυναίκας.

ΕΦΗΒΟΣ4 : Έχω ακούσει εγκύους με ανασφάλειες, να φοβούνται για τη ζωή τους, για τη ζωή του παιδιού τους, τί δυσκολίες θα αντιμετωπίσουν στη γέννα, να τρομοκρατούνται από πριν για τον πόνο που θα νιώσουν στη γέννα, από αυτά που ακούνε από άλλες γυναίκες που γέννησαν, βασανίζεται από άγνοια και αγωνίες πολλές και διαφορετικών ειδών φόβους.

ΕΦΗΒΗ4 : Νιώθει μελαγχολία που βλέπει το σώμα της να αλλάζει, να χοντραίνει, να “ασχημαίνει”, δεν μπορεί να φάει, να κοιμηθεί, να κινηθεί λόγω εγκυμοσύνης, φοβάται ότι δεν αρέσει πια στον άντρα της.

ΕΦΗΒΗ5 :  Η μητέρα μου έλεγε πώς αναρωτιόταν συνέχεια τις δυσκολίες που θα αντιμετώπιζε για να μας μεγαλώσει.

ΟΜΑΔΑΡΧΙΣΣΑ : Πολύ ενδιαφέροντα είναι όσα λέτε και δείχνουν ότι έχετε προβληματιστεί ήδη για το θέμα και τις προεκτάσεις του. Αλήθεια, όταν η γυναίκα βρίσκεται σε τέτοια αναστάτωση πώς νομίζετε ότι θα αισθάνεται ο άντρας της;

ΕΦΗΒΟΣ5 : Όταν ο άνδρας της δεν την έχει γνωρίσει ως άνθρωπο πριν η γυναίκα του μείνει έγκυος, και την γνωρίσει μέσα στην περίοδο της εγκυμοσύνης νομίζω θα τρομάξει, θα παραξηγείται κάθε του κίνηση, σκέψη, πράξη του από τη γυναίκα του και δεν θα έχει οπλιστεί με την πεποίθηση ότι η εγκυμοσύνη δημιουργεί όλες τις συμπεριφορές της αυτές.

ΕΦΗΒΟΣ4 : Αν δεν έχει ετοιμαστεί κατάλληλα να γίνει σύζυγος και πατέρας , θα νομίσει ο άντρας πως ο χαρακτήρας της γυναίκας του ήταν άσχημος πριν καν γνωριστούν κι εκείνος δεν το πρόσεξε από την αρχή. Θα νοιώσει απογοήτευση, φόβο, απογοήτευση. Αυτό θα ένιωθα εγώ, γιατί θα περίμενα αγάπη, κατανόηση, στοργή και ζεστασιά από εκείνη, να με βοηθήσει να ζήσω μαζί της την εγκυμοσύνη, όχι να επωμιστώ τις παράξενες συμπεριφορές της.

ΟΜΑΔΑΡΧΙΣΣΑ : Μπορεί λέτε να επιβιώσει και να καλλιεργηθεί ένας σωστός γάμος με τέτοιες συνθήκες ζωής;

ΕΦΗΒΗ1 : Όχι! Μετά από πολλές προσπάθειες που θα κάνει ο άντρας να καταλάβει τη γυναίκα του χωρίς αποτέλεσμα ή θα βαρεθεί και θα φύγει, ή θα μείνει για χάρητου παιδιού αλλά δεν θα εμπιστεύεται και δεν θα βοηθά ψυχολογικά τη γυναίκα του, αφού είναι πληγωμένος και η σχέση τους θα έχει πληγεί καίρια! Θα χρειαστεί τρομακτική προσπάθεια και βοήθεια από τους γονείς του ζευγαριού, τον πνευματικό ή όποιους εμπιστεύεται το ζευγάρι, αν θέλουν να σώσουν το γάμο τους και να τον κάνουν σωστό…

ΟΜΑΔΑΡΧΙΣΣΑ : Ποια σειρά ακολουθεί η γνωριμία των νέων σήμερα σε μια πορεία προς τον γάμο;

ΕΦΗΒΟΣ2 : Σήμερα οι νέοι πρώτα γνωρίζονται σωματικά, με ολοκληρωμένες γενετήσιες σχέσεις, μετά αν νομίζουν πως ερωτεύτηκαν προχωράνε σε γάμο, χωρίς να έχει γίνει αγάπη ο έρωτάς τους αυτός. Δεν ξέρουν πώς να δοκιμάσουν τα αισθήματά τους αν είναι υγιή και σωστά, κι αν θα αντέξουν στον χρόνο. Λειτουργούν παρορμητικά.

ΟΜΑΔΑΡΧΙΣΣΑ : Τη βρίσκεται σωστή αυτή την πορεία προς το γάμο των σύγχρονων νέων;

ΕΦΗΒΟΣ1 : Όχι! Στην Εκκλησία μαθαίνουμε ότι ο Θεός μάς έβαλε μέσα μας έναν τρόπο να καλλιεργήσουμε το ερωτικό μας συναίσθημα σωστά.

ΕΦΗΒΗ2 : Πρώτα νομίζω πως οι νέοι αγαπούν τον Θεό, τη Δημιουργία, τους ανθρώπους και δείχνουν έμπρακτα την αγάπη τους και το ενδιαφέρον τους για το Θεό, τη δημιουργία και το συνάνθρωπό τους. Μαθαίνουν να τους αρέσεις το ωραίο, να συντονίζουν τα χέρια, το μυαλό και την καρδιά τους σε κάθε τους εργασία ώστε να αποδίδουν τον εαυτό τους σε κάθε τους δραστηριότητα

ΟΜΑΔΑΡΧΙΣΣΑ : Πολύ ωραία σκέψη! Ποιος άλλος θέλει να συμπληρώσει κάτι;

ΕΦΗΒΗ3 : Όταν αγαπώ με τον τρόπο που μας είπε η συμμαθήτριά μας, τότε κάποια στιγμή γνωρίζουμε κάποιον που ξεχωρίζουμε από όλους τους ανθρώπους, με υποκειμενικά δικά μας κριτήρια για το ποιος είναι ο ωραιότερος για μας άνδρας ή γυναίκα, με τα χαρακτηριστικά που αρέσουν σε μας, ψυχικά και σωματικά. Γι αυτό είναι υποκειμενικά τα κριτήριά μας και χρειάζεται προσοχή να μη βιαστούμε να προχωρήσουμε γιατί πρώτη φορά ερωτευόμαστε, δηλαδή βγαίνουμε από την κατάσταση του εγώ μας και ανοιγόμαστε στον άλλον, σκεφτόμαστε με το “εσύ”.

ΟΜΑΔΑΡΧΙΣΣΑ : Χαίρομαι που ακούω τόσο γόνιμες και ενδιαφέρουσες σκέψεις. Πολύ ωραία το έθεσες ότι πρέπει να προσέχουμε την ώρα που ξεχωρίζουμε τον υποτιθέμενο σύντροφό μας για πρώτη φορά. Ο έρωτας έχει μέσα του την παρόρμηση να ενωθούν τα αγαπώμενα πρόσωπα σωματικά και πνευματικά. Είναι δυνατόν να γίνει αυτό αμέσως με την πρώτη φορά που θα συναντήσουμε κάποιον που μας ενδιαφέρει; Πώς θα το αντιμετωπίσουμε το πρώτο ερωτικό σκίρτημα της καρδιάς μας; Θα το πούμε σε όλους, να διαλαλήσουμε την αγάπη μας;

ΕΦΗΒΗ4 : Νομίζω   πως δεν είναι συνετό να το πούμε σε όλους, ούτε στους φίλους μας γιατί είναι κι εκείνοι στην ίδια ηλικία πιθανόν με μας και θα εκθέσουμε το πρόσωπο που νομίζουμε πως αγαπάμε. Ούτε στον καλύτερό μας φίλο το λέμε γιατί κι εκείνος δεν μπορεί να μας βοηθήσει με πείρα σωστή και πιθανόν να μας δείξει λανθασμένους τρόπους συμπεριφοράς. Έτσι νομίζω πως προστατεύουμε από σχόλια, ειρωνείες και λάθη το αγαπώμενο πρόσωπο, τους εαυτούς μας και την αγάπη μας που είναι πολύ σοβαρή και ιερή υπόθεση για την καρδιά μας και δεν μπορούμε να την εκθέτουμε σε κάθε άσχετο ή κακόβουλο άνθρωπο.

ΕΦΗΒΟΣ5 : Νομίζω ότι αφού είναι υποκειμενικό το πρώτο μας ερωτικό σκίρτημα δεν θα πρέπει να το πούμε ούτε στο πρόσωπο που μας ενδιαφέρει για να το προστατέψουμε από οποιεσδήποτε σκέψεις και από τη δική μας ανωριμότητα σε περίπτωση που δεν είναι σοβαρό και δεν συνεχίσουμε να νιώθουμε το ίδιο γι αυτό μετά από ένα ορισμένο διάστημα. Άρα δοκιμάζουμε την καρδιά μας για τη σοβαρότητα του αισθήματός μας και κρατάμε μέσα μας το ενδιαφέρον μας ενισχύοντας το με προσευχή και προσοχή. Όταν θα δοκιμάσουμε τον εαυτό μας και είμαστε σίγουροι ότι μπορούμε να αναλάβουμε τις ευθύνες του έρωτά μας σχετικά με τον εαυτό μας και τον άνθρωπο που αγαπούμε, τότε μόνο το λέμε. Και αν κι εκείνος συμφωνεί και θέλει να προχωρήσουμε τότε μόνο με συνέπεια και σοβαρότητα προχωράμε στην πορεία μας προς τον γάμο.

ΕΦΗΒΟΣ1 : Εγώ θα το συζητούσα μόνο με τον πνευματικό μου ένα τόσο σοβαρό θέμα, κι εκείνος θα με βοηθήσει να καλλιεργήσω σωστά το ερωτικό μου συναίσθημα και να καταλάβω αν θα έχει διάρκεια ή όχι.

ΕΦΗΒΟΣ2 : Εγώ θέλω να ρωτήσω τί θα συμβεί αν δεν περιμένω και θελήσω να δημιουργήσω σχέση με κάποιον, να τα φτιάξω;

ΕΦΗΒΗ3 : Νομίζω πως κινδυνεύω να καταστρέψω την καρδιά μου, το μυαλό μου, το σώμα μου και γενικά τη ζωή μου αν τα φτιάξω, δηλαδή έχω ολοκληρωμένες σχέσεις με κάποιον όταν δεν είμαι έτοιμη. Πρώτον μπορεί να κάνω με την ανωριμότητά μου κάποιο παλικάρι να σιχαθεί τις γυναίκες και με την πίκρα του να κακομεταχειριστεί κορίτσια που δεν θα φταίνε, επειδή εγώ θα είμαι αδιάφορη για τα συναισθήματα που πιθανόν αναπτύξει την ώρα που εγώ περνάω τον καιρό μου ή κοροϊδεύω για να έχω κι εγώ αγόρι και να μην με κοροϊδεύουν οι άλλοι. Επίσης, ακόμα κι αν έχω αγαθές προθέσεις, όταν είμαι μαθήτρια και μείνω έγκυος, δεν θα θέλω τις ευθύνες του παιδιού. Αν το σκοτώσω κάνω φόνο, και κάνω συνεργό και τον πατέρα του αθέλητου παιδιού μου, επίσης καταστρέφω το σώμα μου και πιθανόν να μην μπορέσω να κάνω παιδί αργότερα. Αν πάλι αναλάβω τις ευθύνες μου στο παιδί, θα χάσω τις ευκαιρίες να ζήσω καταξιωμένη επαγγελματικά, κοινωνικά, οικογενειακά και προσωπικά αφού θα μου λείπουν προσόντα κι εφόδια που δεν θα προλαβαίνω λόγω των ευθυνών να αναπληρώσω. Κι έτσι θα κανω δυστυχισμένους και το παιδί και τον σύντροφό μου. Άρα νομίζω πως πρέπει να προσέχω να αναλάβω τις ευθύνες του έρωτα όταν θα μπορώ να τις αντιμετωπίσω μέσα στο γάμο, προφανώς μετά τις σπουδές μου κι όταν ίσως έχω εμπειρία εργασίας.

ΟΜΑΔΑΡΧΙΣΣΑ : Είμαι συγκινημένη για την ωριμότητα με την οποία εκφράζετε τόσο σοβαρές σκέψεις για ένα τόσο σημαντικό θέμα. Όμως θα ήθελα να ρωτήσω … Πού κολλάει ο γάμος; γιατί πρέπει να παντρευτώ οπωσδήποτε όταν ερωτευτώ ; Γιατί πρέπει να είμαι αγνός στο γάμο ή παρθένα, όπως λένε, στα κορίτσια;

ΕΦΗΒΟΣ1 : Μας είπατε όταν μας μιλούσατε για τη δημιουργία του κόσμου ότι ο Θεός δημιούργησε πρώτα έναν υπέροχο κήπο τον παράδεισο κι όταν δημιούργησε τον άνθρωπο, ανδρα και γυναίκα, δημιούργησε έναν ακόμα πιο όμορφο κήπο και τους έβαλε να ζουν ευτυχισμένοι. Άρα για να δημιουργήσουμε καρπούς της αγάπης μας, τα παιδιά μας, θα πρέπει κι εμείς να δημιουργήσουμε δύο παράδεισους. Ο ένας είναι η καρδιά των δύο νέων να είναι αγνή και ο δεύτερος παράδεισος, να κορμιά μας να είναι αγνά και καθαρά, για να έχουμε “δοχείο” τη μήτρα που θα φέρει το παιδί μας στον κόσμο, άγιο, αφού θα φέρουμε “θεανθρώπους κατά χάριν” στον κόσμο. Έτσι δεν είπατε ότι όταν βαφτιζόμαστε γινόμαστε “θεοί κατά χάριν”; “παιδιά του Θεού;”

ΟΜΑΔΑΡΧΙΣΣΑ :  Υπέροχη σκέψη! Σας ευχαριστώ θερμά. Σήμερα εσείς με διδάξατε με τις ωραίες και σοβαρές σας σκέψεις να είμαι αισιόδοξη για την κοινωνία που θα δημιουργήσετε. Με τέτοιες σκέψεις θα είναι καλύτερη από αυτή που σας παραδίδουμε: Μακάρι να μας διδάσκετε πάντα έτσι παιδιά μου. Θα ξανασυναντηθούμε την άλλη Κυριακή και θα τα ξαναπούμε. Εις οδόν ειρήνης!

Το ίδιο θέμα συζητήσαμε στο 2ο Γυμνάσιο Καλύμνου με τους μαθητές και μαθήτριες της Α’ Γυμνασίου στο μάθημα της Μελέτης της Παλαιάς Διαθήκης, “Δημιουργία του ανθρώπου” και συγκεντρώσαμε τις πολύ ωραίες σκέψεις τους στον παρακάτω διαδικτυακό πίνακα:

# data[].attributes.attachment_link.title
Εγκυος στο γάμο μου! αδικία;

# data[].attributes.attachment_link.description
lino is an online web sticky note service that can be used to post memos, to-do lists, ideas, and photos anywhere on an online web canvas. lino is a completely free service that runs on all popular web browsers.

# data[].attributes.headline
Η ζωή και η ευθύνη του ανθρώπου στον Παράδεισο

# data[].attributes.subject
Η ζωή και η ευθύνη του ανθρώπου στον Παράδεισο

# data[].attributes.body
Ο Θεός από αγάπη προς τον άνθρωπο τού παραχώρησε το ομορφότερο μέρος της γης, τον κήπο της Εδέμ. Ήταν ένα πανέμορφο μέρος με σκιερά καρποφόρα δέντρα, όμορφα λουλούδια που μοσχοβολούσαν και όλων των ειδών τα ζώα που ζούσαν ήσυχα. Ποτάμια και ρυάκια διέσχιζαν τον Παράδεισο των πρωτοπλάστων. Όλα τα αγαθά της γης ήταν στη διάθεσή τους.

Στον άνθρωπο έμεινε μόνο να καλλιεργεί τη γη και να έχει την ευθύνη για τη φύση. Έγινε έτσι συνεργάτης του Θεού. Η εργασία στον Παράδεισο ήταν μια ευχάριστη απασχόληση χωρίς κόπο και ιδρώτα. Αλλά και σήμερα κάθε φορά που ο άνθρωπος φροντίζει το περιβάλλον, υπακούει στην εντολή, που του έδωσε ο Θεός, όταν τον τοποθέτησε στον Παράδεισο: να σέβεται και να προστατεύει τη φύση.

# data[].attributes.headline
Παιχνίδι στην τάξη : Συμπληρώστε στα σχόλια τις απαντήσεις σας.

# data[].attributes.subject
Παιχνίδι στην τάξη : Συμπληρώστε στα σχόλια τις απαντήσεις σας.

# data[].attributes.body
1. _ _ _ _ _ _ _ _ _ _ _ _ | 1. Οι πρώτοι άνθρωποι στη γη.

2. _ _ _ _ | 2. Ο πρώτος άνθρωπος πάνω στη γη.
3. _ _ _ _ _ _ | 3. Διέσχιζαν τον Παράδεισο ποτάμια και …
4. _ _ _ | 4. Η πρώτη γυναίκα (αντίστροφα).
5. _ _ _ _ _ _ _ _ _ _ | 5. Ο Θεός είναι ο … του κόσμου.
6. _ _ _ _ | 6. Ο Παράδεισος βρισκόταν στον κήπο της …
7. _ _ _ _ _ _ | 7. Η εργασία στον Παράδεισο γινόταν χωρίς κόπο και …
8. _ _ _ _ _ _ _ _ _ _ | 8. Ο άνθρωπος είναι… του Θεού.
9. _ _ _ _ _ _ _ _ _ _ | 9. Το πρώτο ζευγάρι των ανθρώπων αποτέλεσε την πρώτη …
10. _ _ _ _ _ _ _ _ _ _ | 10. Αυτό σήμαινε το όνομα του πρώτου ανθρώπου (αντίστροφα).

# data[].attributes.body
| Χαρίσματα του ανθρώπουΤα δώρα του Θεού στον άνθρωποE ίδαμε στο προηγούμενο μάθημα πόσο ξεχωριστός από τα άλλα δημιουργήματα είναι ο άνθρωπος. Γιατί o άνθρωπος έχει χαρίσματα που δεν τα έχει κανένα άλλο δημιούργημα.

Πρώτα-πρώτα σκέφτεται, έχει μυαλό, νου, όπως το λέμε. Θέλει και μπορεί να μαθαίνει, να ψάχνει, ν’ ανακαλύπτει και να δημιουργεί. Καταλαβαίνει και μπορεί να διαλέγει ανάμεσα στο καλό και το κακό, το δίκαιο και το άδικο. Έχει και μια μικρή φωνούλα στην καρδιά του, τη συνείδηση, για να μπορεί να τα ξεχωρίζει. Έχει ακόμη κάτι πολύ σημαντικό: να ζει και να σκέφτεται με ελευθερία. Αυτά τα τόσο ξεχωριστά χαρίσματα τού δόθηκαν ως εφόδια για τη ζωή του.
Με τη βάφτισή του ο άνθρωπος μπαίνει στην αγκαλιά της Εκκλησίας. Ο Θεός τότε τον προικίζει με καινούρια χαρίσματα όπως η αγάπη, η ειρήνη, η χαρά, η πίστη και άλλα. Ο άνθρωπος, βέβαια, έχει και τα δικά του χαρακτηριστικά που κληρονομεί από τους γονείς του.
Όλα αυτά τα δώρα από το Θεό και τους γονείς χρειάζονται φροντίδα και καλλιέργεια από τον ίδιο τον άνθρωπο. Έτσι θα αποκτήσει μόρφωση, θα γνωρίσει καλύτερα τον εαυτό του και θα γίνει χρήσιμος για τους συνανθρώπους του και την κοινωνία.Μαθαίνω τις λέξεις
χαρίσματα: Οι ξεχωριστές ικανότητες που δώρισε ο Θεός στον άνθρωπο.
εφόδια: Τα απαραίτητα που έχει κάποιος άνθρωπος και τον βοηθούν να βαδίσει στη ζωή.

# data[].attributes.headline
Τροπάριο από τον Μεγάλο Κανόνα του 

# data[].attributes.subject
Τροπάριο από τον Μεγάλο Κανόνα του 

# data[].attributes.body
Τόν πηλόν ο κεραμεύς ζωοπλαστήσας ενέθηκάς μοι
σάρκα καί οστά καί πνοήν καί ζωήν.
Από το Μεγάλο Κανόνα

# data[].attributes.attachment_link.title
Θρησκευτικά (Α Γυμνασίου): Ηλεκτρονικό Βιβλίο

# data[].attributes.attachment_link.description
Η εποχή αυτή μας ενδιαφέρει ιδιαίτερα, επειδή τότε διαμορφώνεται ο ιουδαϊκός κόσμος μέσα στον οποίο θα ζήσει και θα διδάξει ο Ιησούς Χριστός. Γι' αυτό, στο κεφάλαιο που ακολουθεί θα προσπαθήσουμε: α) να γνωρίσουμε τα γεγονότα, β) να αναγνωρίσουμε τα μεγάλα προβλήματα της εποχής, γ) να κατανοήσουμε με ποιον τρόπο προέκυψαν τα βιβλία της Παλαιάς Διαθήκης.

# data[].attributes.headline
Ο Θεός ευλογεί τη δημιουργική εργασία

# data[].attributes.subject
Ο Θεός ευλογεί τη δημιουργική εργασία

# data[].attributes.body
Η χαρά της εργασίαςΚαθετί όμορφο και χρήσιμο που βλέπουμε στην κοινωνία μας το έχει καταφέρει ο άνθρωπος με τα χαρίσματά του και την εργασία του.

Καλλιτέχνες, μηχανικοί, ιατροί, τεχνίτες και εργάτες, υπάλληλοι εργάζονται και δημιουργούν. Όλα τα επαγγέλματα έχουν κάτι να προσφέρουν. Από τη μια, στον ίδιο τον άνθρωπο που δουλεύει, για να ζει την οικογένειά του. Από την άλλη, στην κοινωνία που έχει ανάγκη την εργασία όλων. Όμως δεν εργάζονται μόνο οι μεγάλοι αλλά και τα μικρά παιδιά. Ο χώρος εργασίας τους είναι το σχολείο. Εκεί ανακαλύπτουν και καλλιεργούν τα χαρίσματά τους, μορφώνονται και τέλος μεγαλώνοντας διαλέγουν το επάγγελμα που τους ταιριάζει περισσότερο.Ο Χριστός και οι μαθητές
του εργάζοντανΟ Χριστός από μικρό παιδί έμαθε την τέχνη του ξυλουργού. Οι Απόστολοι, οι μαθητές του Χριστού, εργάζονταν. Οι πιο πολλοί απ’ αυτούς ήταν ψαράδες. Ο Aπόστολος Παύλος έφτιαχνε σκηνές. Ο ίδιος είπε: «Στο όνομα του Κυρίου μας Ιησού Χριστού όλοι πρέπει να εργάζονται τίμια, για να βγάζουν το ψωμί τους.»

Σούνιο: Πηγή φωτ: Ελλάς 1992, ΕΟΤ.

Όταν όλοι οι άνθρωποι στην κοινωνία λειτουργούν μ’ αυτό τον τρόπο, τότε δημιουργούν έργα πολιτισμού . Σ’ αυτά τα έργα στηρίζονται οι επόμενες γενιές, για να προοδεύσουν ακόμη περισσότερο με τη δικιά τους εργασία και συνεργασία. Αλλά έτσι οι άνθρωποι γίνονται και συνεργάτες του Θεού στο σχέδιό του για ζωή δημιουργική, γεμάτη αγάπη και ειρήνη.

# data[].attributes.headline
Απαντήστε στα σχόλια : τί σημαίνουν οι ανθρωπομορφικές εκφράσεις στη βιβλική διήγηση; ποια η θεολογική τους σημασία;

# data[].attributes.subject
Απαντήστε στα σχόλια : τί σημαίνουν οι ανθρωπομορφικές εκφράσεις στη βιβλική διήγηση; ποια η θεολογική τους σημασία;

# data[].attributes.attachment_link.title
δημιουργία_ανθρώπου-άσκηση_στην_τάξη

# data[].attributes.headline
Διήγηση για τη δημιουργία του ανθρώπου στη βαβυλωνιακή θρησκεία

# data[].attributes.subject
Διήγηση για τη δημιουργία του ανθρώπου στη βαβυλωνιακή θρησκεία

# data[].attributes.body
1. Συγκρίνετε τη μεσοποταμιακή διήγηση της δημιουργίας του ανθρώπου με την αντίστοιχη βιβλική. Τι συμπεράσματα μπορείτε να βγάλετε για τη θέση και το ρόλο του ανθρώπου στη διήγηση της Γένεσεως;

Οι θεοί όμως είχαν παράπονα. «Τώρα» έλεγαν στον Μαρδούκ «είμαστε τσακισμένοι από τη δουλειά, μα από κύριοι γίναμε δούλοι και κανείς δε μας υπηρετεί». Ο Μαρδούκ συμφώνησε πως τα παράπονα τους ήταν δίκαια και είπε: «Θα πλάσω ένα πλάσμα μικρό που δε θα είναι επικίνδυνο, γιατί θα είναι υπερβολικά αδύναμο. Θα το βαφτίσω άνθρωπο και θα του αναθέσω να σας δουλεύει. Θα το εγκαταστήσω στη γη και θα είναι ανίκανο να ανεβεί στον ουρανό, ανίκανο να βυθιστεί στα νερά. Για μεγαλύτερη ασφάλεια θα του δώσω το θάνατο. Για λίγο καιρό θα μπορεί να δουλεύει για σας και ύστερα, όταν με την ηλικία θα αποκτήσει ίσως αρκετή σοφία, θα χάνεται... Ο Μαρδούκ έκοψε το κεφάλι του Έα και από το πτώμα του σκάρωσε ένα πλάσμα μικρό, που όλοι οι θεοί το βρήκαν γελοίο μα πολύ κατάλληλο για τη δουλειά που επρόκειτο να του αναθέσουν. Έτσι γεννήθηκε η ράτσα των Ανθρώπων.
Ενούμα Ελίς (βαβυλωνιακό έπος της δημιουργίας)

(εργασία στην τάξη)

# data[].attributes.headline
Τι σημαίνει “κατ΄εικόνα” και “καθ’ ομοίωσιν”

# data[].attributes.subject
Τι σημαίνει “κατ΄εικόνα” και “καθ’ ομοίωσιν”

# data[].attributes.body
•Ο Θεός δημιουργεί τον άνθρωπο ως εικόνα και ομοίωση του δίνει δηλαδή ένα σπουδαίο προορισμό : <Ας δημιουργήσουμε τον άνθρωπο σύμφωνα με την εικόμα τη δική μας κι έτσι που να μπορεί να μας μοιάσει>
•Ο άνθρωπος αναλαμβάνει την ευθήνη του κόσμου ως συνεργάτης του Θεού:<Ο Κύριος έφερε όλα τα ζώα του αγρού μπροστά στον άνρθωπο,για να δει πώς θα τα ονομάσει .Και ό,τι όνομα έδινε ο άνθρωπος σε κάθε ύπαρξη, αυτό ήταν και το όνομά της>

•Οι άνθρωποι ,άντρας και γυναίκα,πλάθονται ισότιμοι,για να ζήσουν ως σύντροφοι και συνεργάτες:<Αυτό είναι οστό απ’τα οστά μου και σάρκα από τη σάρκα μου> < Και θα γίνονται οι δύο τους ένα σώμα>
•Φυσική ζωή για τους ανθρώπους σημαίνει αρμονικές σχέσεις με το Θεό,το συνάνρθωπο και τον κόσμο ολόκληρο:<Πήρε λοιπόν ο Κύριος ο Θεός τον άνθρωπο και τον έβαλε μέσα στον κήπο της Εδέμ>                                   Γίωργος Π., Α2

# data[].attributes.headline
Άσκηση στην τάξη

# data[].attributes.subject
Άσκηση στην τάξη

# data[].attributes.body
Σχολιάστε την παρακάτω εικόνα.

# data[].attributes.headline
Πρακτικά για τη δημιουργία του Ανθρώπου – Α1 -2014

# data[].attributes.subject
Πρακτικά για τη δημιουργία του Ανθρώπου – Α1 -2014

# data[].attributes.body
Πρακτικά για τη δημιουργία του Ανθρώπου – Α1 -2014

Τα καλύτερα πρακτικά κράτησαν οι μαθητές/μαθήτριες του Α1 : Σοφία Ζ., Φανή Θ., Νομική Κ., Αναστασία Κλ., Αγγελική Κ.,  Γιάννης -Μιχάλης Γλ.,  Γιάννης Κ., Αντώνης Αμπ. Συγχαρητήρια!

Πρακτικά για τη δημιουργία του Ανθρώπου – Α1 -2014

Το κείμενο αναφέρει στη μετάφραση επανειλημμένως τις λέξεις “Καί εἶπεν Κύριος ὁ Θεός”. Το “Κύριος” είναι μετάφραση του τετραγράμματου του Θεού, δηλαδή τεσσάρων γραμμάτων που αποτελούσαν το όνομα του Θεού που δεν έπρεπε από σεβασμό και δέος να αναφέρεται ποτέ και είναι : יהוה

Το “ὁ Θεός” είναι στα εβραϊκά το :  ‘אלוהיך

Το παράξενο είναι ότι το ρήμα είναι στον ενικό αριθμό : εἶπεν και το δεύτερο όνομα του Θεού αυτό που διαβάζεται είναι στον πληθυντικό αριθμό, δείγμα της τριάδος των Προσώπων του ενός Θεού, όπως τον πιστεύουμε ορθοδόξως. Έτσι έχουμε μια πρώτη ένδειξη του Ενός Τριαδικού Θεού.

Ο Τριαδικός Θεός, Πατήρ, Υιός και Άγιον Πνεύμα συμφωνούν, συνεργάστηκαν και δημιουργούν με ιδιαίτερη φροντίδα τον άνθρωπο. Τον πλάθουν σύμφωνα με την εικόνα Του, τον Χριστό. Του δίνουν :

α. Πνευματικά χαρακτηριστικά, μια μικρογραφία του Θεού ο άνθρωπος.

Δημιουργείται “κατ’ εικόνα”, δηλαδή με ψυχικά χαρίσματα, αγάπη, δικαιοσύνη, κυριαρχία, κλπ. χωρίς διακρίσεις φύλου, φυλής, χρώματος, ηλικίας, γλώσσας, φτώχειας ή πλούτου. Είναι δώρο, μας χαρίστηκε σε όλους τους ανθρώπους της γης.

Δημιουργείται “καθ΄ ὁμοίωσιν”, δηλαδή να μπορεί να μοιάσει στον Θεό, να θεωθεί, χρησιμοποιώντας τα ψυχικά του χαρίσματα και συνεργαζόμενος ελεύθερα με το θέλημα του Θεού για να γίνει Θεός κατά χάριν. Έχει δικαίωμα επιλογής, είναι ελεύθερος να σκέπτεται, να δέχεται ή να απορρίπτει το θέλημα του Θεού. Δεν χαρίζεται το καθ’ ὁμοίωσιν, πρέπει να το θέλουμε να το αποκτήσουμε και να το κατακτήσουμε με αγώνα, για να δείξουμε ότι είναι επιλογή μας να μοιάσουμε στο Θεό και δεν μας αναγκάζει κανείς.

Υπάρχει ένα σόφισμα που λέει : “Μπορεί ο Θεός να φτιάξει μια πέτρα τόσο μεγάλη που να μην μπορεί να τη σηκώσει;”. Είναι σόφισμα γιατί ό,τι και να απαντήσουμε δείχνουμε ότι ο Θεός δεν είναι Θεός. Όμως στην πραγματικότητα ο Θεός είναι Θεός όταν δεν μπορεί να σηκώσει την τόσο μεγάλη πέτρα, γιατί η ελευθερία μας είναι η ασήκωτη πέτρα που ο Θεός για να μην χαλάσει την ελευθερία μας, να μην την καταργήσει δεν την σηκώνει. Αν εμφανιστεί μπροστά μας, δεν θα μπορούμε πλέον να μην πιστεύουμε, άρα καταργεί την ελευθερία μας, αφού θα είμαι αναγκασμένος να γνωρίζω ότι υπάρχει. Για να είμαι ελεύθερος μου δίνει “ενδείξεις” ότι υπάρχει ο Θεός, αλλά όχι “αποδείξεις”.

β. Χρησιμοποιούνται ανθρωπομορφικές εκφράσεις για να δείξουν την ιδιαίτερη φροντίδα του Τριαδικού Θεού για την δημιουργία του ανθρώπου. Αυτές είναι:

Φτιάχνει πρώτα παράδεισο όλη τη γη, και μετά φτιάχνει έναν ακόμα υπέροχα όμορφο κήπο για την κατοικία του ανθρώπου

Παίρνει χώμα +νερό που δείχνει ότι είναι υλικό πλάσμα. Γι αυτό ο Αδάμ ονομάζεται “χωμάτινος”, “χοϊκός”, φτιαγμένος από χώμα.

Φυσά “πνοή ζωής”, θεϊκή πνοή στα ρουθούνια του αγάλματος και ο άνθρωπος γίνεται πλάσμα με σώμα +ψυχή (με ελευθερία σκέψης και λογική = αυτεξούσιο). Δηλαδή συμμετέχει στον υλικό και στον πνευματικό κόσμο.

# data[].attributes.headline
Άσκηση στην τάξη : Σχολιάστε τον παρακάτω λόγο του ηγουμένου π. Βασιλείου. Τι θέλει να πει; Χρησιμοποιήστε για βοήθεια την εικόνα.

# data[].attributes.subject
Άσκηση στην τάξη : Σχολιάστε τον παρακάτω λόγο του ηγουμένου π. Βασιλείου. Τι θέλει να πει; Χρησιμοποιήστε για βοήθεια την εικόνα.

# data[].attributes.body
Και να αγαπάτε τους αγνώστους και τους αδιάφορους ως αδελφούς. Και να αφήνετε το τρεμάμενο είναι σας να αγαπά την κτίση και τα ζώα, τα χώματα, τα δέντρα, τα ποτάμια, τα βουνά ... και όλη τη δημιουργία, που περιμένει την ευλογία της αγάπης σας.

Αρχ. Βασίλειος, ηγούμενος της Ι. Μονής Ιβήρων

# data[].attributes.headline
Άσκηση στην τάξη-συζήτηση

# data[].attributes.subject
Άσκηση στην τάξη-συζήτηση

# data[].attributes.body
1. Κάποιοι χριστιανοί φαντάζονται ότι ο Παράδεισος ήταν ένας μεγάλος, πανέμορφος κήπος σε κάποιο συγκεκριμένο μέρος της γης (το οποίο μάλιστα ψάχνουν να προσδιορίσουν). Ύστερα εργασία σας με τα κείμενα της Δημιουργίας τι θα είχατε να τους πείτε; Τι εκφράζει στην πραγμα- τικότητα η συμβολική εικόνα του παραδείσου; Γράψτε την ιδέα σας μέσα στο πλαίσιο:

Σχολιάστε την παραπάνω άποψη αφού τη συζητήσετε μεταξύ σας ανά θρανίο.

# data[].attributes.attachment_link.title
παράδεισος και Χρσιτός1

# data[].attributes.headline
Άσκηση στην τάξη : Σχολιάστε την παρακάτω εικόνα και συγκρίνετέ την με την παραπάνω εικόνα της δυτικής χριστιανικής ζωγραφικής. Ποια προτιμάτε και γιατί;

# data[].attributes.subject
Άσκηση στην τάξη : Σχολιάστε την παρακάτω εικόνα και συγκρίνετέ την με την παραπάνω εικόνα της δυτικής χριστιανικής ζωγραφικής. Ποια προτιμάτε και γιατί;

# data[].attributes.headline
Φωτογραφίες και  σκέψεις των παιδιών της ομάδας πλεξίματος για τη δράση : Παίζουμε μαζί. Μαθαίνουμε μαζί. Special Olympics και "Η Κιβωτός του Νώε - μια σύγχρονη Ιστορία", ο Θεός δημιουργεί τον άνθρωπο με μοναδικά, ξεχωριστά, διαφορετικά χαρίσματα.

# data[].attributes.subject
Φωτογραφίες και  σκέψεις των παιδιών της ομάδας πλεξίματος για τη δράση : Παίζουμε μαζί. Μαθαίνουμε μαζί. Special Olympics και "Η Κιβωτός του Νώε - μια σύγχρονη Ιστορία", ο Θεός δημιουργεί τον άνθρωπο με μοναδικά, ξεχωριστά, διαφορετικά χαρίσματα.

# data[].attributes.headline
Λόγια πατέρων της εκκλησίας μας

# data[].attributes.subject
Λόγια πατέρων της εκκλησίας μας

# data[].attributes.body
Λέει σε μας ο Θεός : Είσαι από χώμα πλασμένος κι έχεις λιγότερη δύναμη από πλάσματα που δεν έχουν νου. Όμως σου έδωσα τη χάρη να εξουσιάζεις και να κυριαρχείς στη φύση. Και με το νου που σου χάρισα, μπορείς να φτάσεις ακόμη και στον ουρανό.

Μέγας Βασίλειος